17. rujna u Domovinskom ratu

**Domovinski rat po nadnevcima**: 17. rujna u Domovinskom ratu.

- Peticiju Hrvatske socijalno liberalne stranke o služenju vojnog roka u Republici Hrvatskoj potpisalo 300.000 građana Hrvatske.

- Slovenija pripremila "moguće elemente konfederalnog ugovora, prema kojem bi svaka članica bila samostalna država odnosno međunarodni pravni subjekt".

- U Kninu samo dvojica anonimnih građana vratila dvije automatske puške i pet okvira s municijom ukradenih u Stanici milicije u Kninu.

- Naoružane grupe Srba iz okolice Knina nastavljaju s maltretiranjem putnika na cestama oko toga grada.

- U Igalu u Crnoj Gori, primirje potpisali hrvatski predsjednik Tuđman, srpski predsjednik Milošević i jugoslavenski sekretar obrane general Veljko Kadijević, u prisustvu predstavnika EZ-a lorda Carringtona.

- Borbeni zrakoplovi JNA četrdeset i osam puta preletjeli Zagreb, u vremenu od 10,00 sati ujutro do kasnih noćnih sati. Raketama pogođen TV odašiljač na Sljemenu.

**- Snage JNA prijete da će raketama i tenkovima uništiti barokni hrvatski grad Varaždin.**

- Borbeni zrakoplovi JNA napali Novsku. Hrvatske snage uspjele pogoditi ratni avion tipa "galeb".

- Kopnene i zračne snage JNA zajedno sa srpskim teroristima napale Šibenik.

- Srpski agresori zauzeli HE "Peruča" na rijeci Cetini.

**- Brodovi JNA blokirala sve hrvatske luke i presjekla sav pomorski promet duž obale.**

- Hrvatske snage osvojile bazu JNA, zloglasni Poligon C" u Osijeku. Ova je baza bila glavno uporište JMA prilikom napada na grad.

- Novo, teško kršenje embarga na isporuke oružja tzv. SRJ.

- Minobacači, mine i granate, umjesto u Angolu, neidentificiranim brodom dopremljeni u jednu crnogorsku luku.

- Pobunjeni hrvatski Srbi uvjetuju otvaranje dionice auto-ceste od Nove Gradiške do Novske otvaranjem cijele auto-ceste od Zagreba do Beograda.

**- U Split iz Sarajeva stigla tri autobusa sa 160 izbjeglica, u organizaciji Židovske općine Sarajevo.**

**- Premijer tzv. SR Jugoslavije Milan Panić, po povratku iz Moskve, izjavio Crnogorskom radiju da poluotok Prevlaka pripada Hrvatskoj.**

- Punih deset sati trajalo najnovije bombardiranje Zadra, Biograda, Skradina, Vodica, Šibenika i okolice - U Šibeniku poginula tri vatrogasaca.

- Prvim počasnim doktorom Sveučilišta u Zagrebu u Republici Hrvatskoj postao ministar vanjskih poslova Austrije dr. Alois Mock.

**- Slomljena vojnička pobuna u Banjoj Luci, buntovnici odustali od političkih zahtjeva.**

- U sklopu proslave Dana Hrvatske ratne mornarice, u Splitu svečano u more porinut minopolagač "Krka", a načelnik Glavnog stožera HV general Janko Bobetko rekao da danas Hrvatske "može uzvratiti na svaki udarac".

- Srebrenica, jedna od zaštićenih zona UN-a u BiH, nalazi se pred uništenjem, iako pod zaštitom, u tom gradiću vlada masovna glad.

- Slovenija priznaje 300 milijuna DEM duga Hrvatskoj, koliko je dužna individualnim štedišama, rekao u "Delu" slovenski premijer dr. Janez Drnovšek.

- Predsjednik RH dr. Franjo Tuđman primio u Predsjedničkim dvorima pomoćnika državnog tajnika SAD Richarda Holbrookea, koji ga je izvijestio o sadržaju razgovora sa srbijanskim predsjednikom Miloševićem.

- Povlačenje srpskog teškog naoružanja oko Sarajeva ne odvija se niti dovoljno brzo, da pobudi povjerenje, niti tako sporo da preraste u izazov, ocjenjuju dužnosnici NATO-a.

- Predsjednik Tuđman primio u Zagrebu Hasana Muratovića, predsjednika Vlade BiH, koji ga je obavijestio o izborima u BiH.

- U Zagrebu preminuo šibenski biskup i potpredsjednik Hrvatske biskupske konferencije Srećko Badurina.

- Glavni tužitelj Međunarodnog suda za ratne zločine na prostoru bivše Jugoslavije Richard Goldstone ponovno kritizirao NATO-snage zato što nisu uhitile Radovana Karadžića i Ratka Mladića.

## Izvori

* Hrvatski informativni centar *Hrvatski spomenar: 11. rujna - 20. rujna*

 **Napomena:** Ovaj tekst ili jedan njegov dio preuzet je s internetskih stranica Hrvatskog informativnog centra. Vidi Dopusnicu Hrvatskog informativnog centra za Wikipediju na hrvatskome jeziku.